
Cum de Culice complures libri, iique plerumque 
discordes inter se, his temporibus proditi essent, 
quaerendum esse visum est, quid esset, cur in tam 
varias atque inter sese contrarias opiniones docti 
quidem homines se adduxissent. 

Culkem enim alii laudant, alii contemnunt, hi 
mediocri ineptoque poetae , illi Vergilio tribuunt; 
sunt etiam qui unum velint poetam carminis auc- 
torem, sunt qui plures. 

Vix est quod moneam , me in hoc obscuro 
disputandi genere iis usum esse scriptis, quae apud 
Germanos permulta edita sunt, quaeque apud Bri- 
tannos, apud Gallos, apud nos in claris, quas vo- 

cant, -ephemeridibus leguntur; sed me omnia legere 
potuisse, quamquam iam dudum in hac disputatione 
operam, ut videtur, diligenter posui, multum abest 
ut credam. 

Videbimus igitur quibus argumentis rationi- 
busque adhuc usi sint docti , cum aut Vergilio 
aut nescio cui inepto poetae CuJicem tribuissent. 
Eorum pro viribus iudicium ita faciemus , ut, in 
utramque partem disputantes, adversariis hoc op- 
ponentes id concedentes, controversiam minus intri- 
catam efficere possimus. 

Controversiam fortasse non diiudicabimus. 
Quid mirum ? fuerunt semper quaedam, in hoc di- 
sputationis genere, quae in controversia relinqui 
fuerit necesse ; nos autem , si argumentis confir- 
maverimus, in hanc summam virorum doctissimo- 
rum dissentionem eos, qui haec subtilius disputa- 
verunt, nihil aliud firmius neque attulisse , neque 
fortasse afferre posse, nisi se ipsos, suum iudicium, 
suam tantummodo auctoritatem , sperabimus fore 
ut docti in veri simili quadam sententia consen- 
tiant. Hoc est in votis. 

I. 



Si antiquitatis litterarum monumenta persequemur, 
complura testimonia inveniemus , quae pro Culice dicant 
Vergiliano (i), in his Lucani, Statii, Martialis verba ma- 
ximam habent auctoritatem. Quod, si plerique docti, anti- 
quitatis testimonia persequentes, quae ad appendicem, ut 
aiunt, Vergilianam pertinent, ea infirmant, et Aetnam Cirim 
Priapeia Epigrammata—recte, ut opinor, et iure — Vergilio 
tribui posse negant; cum autem illi de Culice idem sen- 
tiunt, cuius poematis vetustissima testimonia, eademque fir- 
missima accepimus, iniuste ac forte temere agunt. (2) 



(1) Eorum omnium mentionem hoc loco facere supervacaneum 
puto, cum apud omnes, qui ea diligenter persecuti sunt, facilein- 
veniantur. V. praecipue : — Poetae latini minores (rec. et em. Ae. 
Baehrens) Lipsiae. MDCCCLXXX. II, p. 3-4; 25-26; — Studien 
auf detn Gebiete der rdmischen Poesie und Metrick von Dr. R. 
Hildebrandt. Leipzig. 1887. I. p. 1-4; — Culex carmen Vergilio 
ascriptum (rec. et enar. Fr. Leo) Berolini MDCCCXCI. p. 15-19. 
Ceterum cf. Teuffel-Schwabe. Geschichte der romischen titeratur. 
Leipzig. 1890. I, \\ 229-230. 

(2) Omnium audacissimus nobis videtur Ad. Foerster (v. 
Ueber die Echteit des Virgilischen Culex und cinige Textvcrbes- 
serungen. Stralsund. 1877), qui — ex hoc , quod Ovidius et Pro- 
pertius reliquorum Vergilii carminum mentionem fecerunt, Culicis 
non fecerunt — negavit scripsisse umquam hoc carmen Vergilium. 

Namque quod obiciunt (i) — historiae fundamentum, 
quo Vergiliana appendix nitatur, scriptis Suetonii, Donati, 
Servii respondere(quos quidem hominesin historia diligentes 
nemo sit quin vocet), ob eamque rem falsa omnia appen- 
dicis carmina esse habenda — id nullam plane, ut reor, habet 
vim, quod attinet ad Culicem. 

Hoc spero fore perspicuum, si, quae Martialis duobus 
locis dixit legentur : 

VIII. 56. 19. Protimis Italiam concepit et arma virumque 

Qui modo vix Culicem fleverat ore rtidi, 

XIV. 185. Accipe facundi Culicem, siudiose, Maronis, 

Ne nucibtts positis, arma virumque legas. 

• 

Ex quibus, Culicis editiones singulas fuisse iam Mar- 
tialis temporibus, neque hunc, quin Culicem Vergilius scrip- 
sisset, dubitavisse, facile intellegitur. (2) Sed hoc fieri po- 
tuisse negarunt, nec cunctati sunt adfirmare , totam syllo- 
gen, ut aiunt, a Martiali designatam esse iis versiculis, vel 
quod Culex totius sylloges fuisset « pars principalis », vel 
quod hoc nomine tota esset sylloge inscripta. (3). 



(1) Ex multis unum, ne longus sim, nomino : M. Sonntag— Ue- 
ber die « Appendix vergiliana * Frankfurt a. O. 1887 ; praeterea : 
Berliner philologische Wochenschrift 1888. 8. p. 714, sq. 

(2) Hoc idem sensit Teuffelius (1. s. \ 230. 1) 

(3) Ita : Baehrentius (1. s. p. 26); Sonntagius, in eo libro 
qui inscribitur « Vergilals bukolischer Dichtcr (Frank. a. O. 1892) — 
Scio equidem esse nonnullos libros apud nos, potissimum fabula- 
rum, qui quamquam complura continent, una ex re tamen, scrip- 
toris arbitrio, inscribuntur; sed hoc rogo : possidemusne exempla, 

At quale argumentum attulerunt, quo rem ita se ha- 
buisse demonstraretur ? ( i ) 

Alii vero, cum id impugnare difficillimum esse intel- 
lexissent, simulque carmen Vergilio tribuere noluissent, mi- 
nima quaeque animadverterunt (2) : cumque Martialis, item 
Statius, locis quibusdam Batrackomyomochiam Homero tri- 
buissent, id quod vox quaedam illius aetatis recte fieri ne- 
gaverat, utriusque scriptoris fidem infirmaverunt. Sed haec, 
quae speciosius quam verius obiciuntur, nobis quidem non 
talia videntur, ut nos deterreant, ne Culicem Vergilio tri- 
buamus. Servabant enim Romani pie inviolateque Homeri 
memoriam, cuius nomen iam posteritati, cum lliade et O- 
dyssea, tum compluribus aliis carminibus, in his Batracho- 
myomachia } proditum erat; neque Martialis, neque Statius, 
nec quisquam Romanus — quippe qui « antiquitatis scien- 
tiam » quam dicunt, nondum invenisset — aliter de Batra- 



generis eiusdem, quae ab antiquis scriptoribus nobis tradita sint ? — 
Quod ad operum inscriptiones attinet apud veteres scriptore , cf. 
Vlliade commentata da C. O. Zuretti. I. Torino 1896, p. 2. 

(1) « De appendicis Vergilianae historia et fatis » via et ratione 
disputavit his diebus Fridericus Leo (1. s. pg. 17-20); qui, cum 
omnia antiquitatis testimonia inspexisset, acute conclusit, neminem 
posse ex iis firmum argumentum ducere, quo, eorum— quae vulgo 
Vergilio tribuerentur — carminum integram quandam syllogen an- 
tiquis temporibus extitisse, adfirmaret. 

(2) V. Baur. — Istder uns ilbcrlieferte Culex ein Jugengedichte 
des Vergiliusf (1n Jahrbiicher fur Philologie und Padagogic. 93. 
Pg- 359 sc l-) Praeterea : Schenkl — Einige Erganzungen (in Zeit- 
schrift filr die dstcrrcichischen Gymnasien, 1867. pg. 775 sq.) Hic 
iisdem fere rationibus Suetonianum quoque testimonium infirmavit; 
sed Hildebrandtius cum utroque — ut ita dicam — iam decertavit 
(1. s. p. 22) et — ut in eodem simili verser— victor discessit. 

ctomyom&chi* sentire poterant. Sed incredtbile dictu est 
Lucanum, Martialem, Statium — ut qut Vergilii fuissent stu- 
diosissimi— cum Culicem putassent Vergilianum, crassa Mi- 
nerva, ut aiunt, fefdlisse, neque vera et falsa diiudicasse. 
Quibus rfcbus expositis, satis docuisse videor antiqui* 
tatis documenta de CuUa non esse infitianda ; nunc quo 
anno hoc, quod habetnus, cartnen scriptum sit, videamus. 



II. 



In Donatiana vita Vergilii, loco quodam scriptum vi- 
demus : deinde (fecit) catalecton et priapeia et epigrammata 
et diras; item culicem cum esset annorum XVI. (i) Sed pri- 
mus Oudinius, (2) deinde complures, cum hos Statii de 
Lucano versiculos animadvertissent : (3) 

haec (Pharsaliam) primo iuvenis canes su& aevo 
ante annos culicis maroniani, 

XXVI non XVI apud eum grammaticum legendum esse 
coniectura assecuti sunt Quod nemini probabitur, qui con- 
sideraverit quantum intersit inter Qulicem et Buco/ica, quae 
mirum in modum , si res ita se haberet , perpaucis post 
annis scripsisset Vergilius, velut annum agens undetrice- 
simum (4). 



(1) Scaliger, Naexius , Teuffelius , Heynius , Lederhr, 
Hildejirandtius huic testi plus minusve fidem tribuerunt. 

(2) XHsputaHo de Cutice VergiHana (in Misc, Obss. eritt. nov. 
Paris. 1820. t. IV. p. 307.) 

(3) ,&&. II. 7. 73-74. 

(4) Hoc quidem senserat Ribheckius, in priore editione de 
Vergilii carminibus ( « numquam credo... poema . , . eiusdem ho- 

Quam ob rem nonnulli docti homines, cum recte — ut 
opinor — consideravissent, Donati vitam ex variis fontibus 
fluxisse, neque ad fidem historiae esse narratam, alii aliis nixi 
argumentis;, (i) quemadmodum Culicem aut certum aut 
falsum conati sunt demonstrare, ita in diversas adducti sunt 
sententias, quo tempore idem carmen scriptum esset. Sed 
hoc a Vergilii aetate non esse removendum, existimavit 
ipse Leo (1. s. p. 16) ; qui, quamquam longe aliter sensit 
ac nos, haec tamen scripsit : « immo quid sentiam si dicen- 
dum esty non multo post Vergili mortem carmen scriptum 
esse iudico et, si per exordium licet, ante mortem Augusti.» 

Hic vero exponam quid sentiam ; sed iam nunc hoc 
praedicam, a me, versus 25-36, ut serius ostendam, haberi 
interiectos ab eo , qui extremam manum operi imposue- 
rit. (2) 

Qui convenit Statii cum Donati (sive Suetonii, si vi- 
detur) sententia? (v. p. 11.) Primum animadvertendum, est, 
noluisse Statium neque ad historiam litterarum latinarum 
se conferre, neque, cum plurima scripsisset, ea temporum 
ordine servato narrare. Idem contra, cum aliquid scribit, 
exsurgit altius , cum de viris quibusdam loquitur , illos 
summo colore illustrat; quodcumque laudat in maius extollit. 



minis esse, qui duobus post elegantissimis idylliis novam poesis la- 
tinae quasi aetatem auspicatus est » ); Culicem tamen Vergilio tri- 
buendum censuerat: (« Testimonia, quamvis talia-non sint, ut dubi- 
tandi de origine poematis nostri vias omnes praecludant , tamen 
nisi gravissimis argumentis evincatur , non posse Vergilium eius 
auctorem esse, memoriae antiquae facilius quam recentiorum coniec- 
turis fidem habebo » ); sed postea, Baeurensio obsecutus, de sua 
sententia decessit. (V. Appendix vergiliana> Pvolegg. Leipzig. 1895). 

(1) De hoc alias pluribus pg. 15 sqq. 

(2) Cf. p. 38 sq. 

Tantum abest , ut suis versibus vitam alicuius exponere 
possit ! Quid mirum igitur, si maximis laudibus effert Lu- 
canum, qui — ut traditum est — vix quartum decimum annum 
agens, latine et graece carmina sua pronuntiabat ? 

Illi qui— syllabarum auceps — ad litteram Statium in- 
tellegere voluerit, minime repugnabimus; nos ex Statii ver- 
siculis haec intellegemus : Lucanum, admodum adulescen- 
tem, priusquam Vergilium , versus facere coepisse. Quod 
plane erit perspicuum, si meminerimus Vergilium, cum pri- 
mum Romam venisset, anno LIII a. Chr. n., tum decem 
et septem annos vixisse. Hoc anno existimo a Vergilio Cu- 
licem scriptum esse, cum is apud Epidium, ut narrant, Oc- 
tavium condiscipulum cognovisset , undecim tunc annos 
natum. (i) 

Quod si obiciunt ad Octavium tunc iuniorem veri si- 
mile non esse ut carmen missum sit , id veri simillimum 
esse hoc loco conabor demonstrare. Constat enim Octavium, 
patre orbatum, in Caesaris tutelam venisse, cum puer csset 
quattuor annorum. Eius ingenii usque ab eo tempore ma- 

gna fuit exspectatio, (2) siquidem a Caesare primum ma- 



(1) Fortasse ne unus quidem vir doctus, ex omnibus, qui Cu- 
licem negaverunt esse Vergilianum, eodem anno, quo alii, scriptum 
putavit. Immo, si nonnullas eorum sententias persequemur, Culicis 
aetatem fluctuantem videbimus in quingentis annis ! 

Leo enim Culicem scriptum putavit ante mortem Augusti; 
Hertzbergius p » intra Ovidii et Persii aetatem; 

Baehrensius » » Claudio imperatore; 

Silligius » » ad finem primi saeculi, quod dicunt; 

iLiveranius p » intra Suetonii et Nonii aetatem ; 

Oudinius » » Trasamundi, Vandalorum regis, tem- 

poribus ! 

(2) Cf. Suetonii librum de vita Caesarum (Aug. 85 sqq.) 



— u — 

gnopere dilectus (i) , deinde etiam heres ex asse testa* 
mento factus est. Cur non miratus esset Vergilius , quod 
puerum , magno praeditum ingenio , suum condiscipulum 
invenisset ? Num quis negat quartam eclogam a Vergilio 
scriptam esse ? attamen, quis puer ibi laudetur adhuc am- 
bigitur. (2) CuHeem autem, cum et puerum cognoscimus 
et antiquitatis testimonia legimus, VergUio non referamus ? 
Num Octavius indignus erat, cui carmen dicaretur ? 
Dignissimus quidem , ut cui avunculus esset Caesar : hic 
magnam eo anno gloriam adeptus erat rebus praecipue in 
Gallia gestis; hunc plebs maxime diligebat; hunc fortasse 
plerique etiam sperabant rerum potiturum esse. Cur, igiiur, 
Vergilius (quem quidem veri simite est hoc idem sperasse) 
putare non poterat , se , in amicitiam Octavii receptum, 
vitam victurum , curis solutam ? Namque hoc significant, 
nisi omnia me fatlunt, v. 8-10 : 

posterius graviore sono tibi musa loquetur 
nostra, dabuntcumsecuros mihi temporafructus.(3) 

Num Vergilium materia minime decebat ? At de hac 
re infra scriptum est (p. 23 sqq.) 



(1) Cf. quae tradidit Velleius (II. 59) 

(2) Cf. praeter multa , quae diligenter his diebus apud nos 
disputavit Carolus Pascal (La questione delV Ecloga IV di Ver- 
gilio, Torino. 1888). 

(3) Quod nonnulli putant, « securos » ad pacem orbis terra- 
rum pertinere, id non possum adduci ut credam. (V. etiam Leo 
p. 28). 



III. 



i* lam dixi quibus argumentis Culex Vergilio tribui pos- 
set, nunc de rationibus .latius dicam. Namque contra nostram 
sententiam minima argumenta , plurimae vero rationes al- 
latae sunt; in quibus nihil umquam firmi, magnam vero 
fortasse dtsserendi subtilitatem saepissime invenies. Quas 
quoniam alii laudant, alii reiciunt , omnes tamen legunt 
(quod fere semper evenit, si quid adferattur contra vetustis- 
simam quandam sententiam a maioribus acceptam; si quid 
autem *d hanc sententiam confirmandam, minime evenit), 
qmid *te iis rationibus cogitandum sit, videamus. 

Earum duo sunt genera, cum alterae ad quaestionem, 
alterae ad artem pertineant. Pauci sunt, qui rationes prioris 
generis in hac disputatione adhibuerunt ; quarum maximi 
pooderis ac momenti eae fbrtasse visae sunt, quas attulit 
Hildebratidtras. (i) 

Cum vero ei persuasum esset, nihil certi se adfirmare 
potuisse, si tantummodo rem metricam in Culice persecutus 
esset, singulari effecit artificio, ut rationes, quas de re me- 
trica attulit, iis rebus ad artem pertinentibus, quas ipse — 
nimis subtiliter, ut reor — antea in eodem carmine animad- 
vertisset, omnino niti viderentur. 



(i) V. librum, quera supra (ad p. 7) nominavimus. 

Hoc modo arbitratus est, se posse adfirmare, vix no- 
naginta sex versus tribuendos esse Vergilio, cuius carmen, 
volventibus annis , mire ac fere supra fidem auctum esse. 
Idem Culicem ita in octo strophas , quas vocant Graeci, 
duodenum versiculorum distribuit , ut carminis prima et 
extrema pars vicenis quaternis (12+12) versibus constarent, 
media autem duodequinquagenis (12 + 24 + 12). (1) 



(1) Hic tantum Hildebrandtii conclusionem memoro; plura 
in eius libro , qui volet, legere poterit (V. p. 90) : So stellt sich 
das Schema dieser bis ins Einzelne ausgefuhrten Symmetrie wie 
folgt dar : 

Vorgeschichte Kern der Handlung Nachgeschichte 

12 +12 12 H- 24 + 12 12 -f 12 

Austrieb Nahen Angriff Totung Erscheinung Errichtung 

und Tranke der und der der Mticke des 

Weide Schlange Rettung Schlange und Klage Kenotaphs. 

Nos— vix opus est dicere — cum iis doctis maximum honorem 
tribuimus, qui nihil, nisi omnibus rebus circumspectis, adfirment; 
tum eos deplorandos existimamus, qui, cum subtiliter disputent, 
mathematicorum ratione aliquid concludant. Hi enim orationem 
scriptoris comminuunt , verba tantum animadvertunt, librum ple- 
num delectationis molestissimum efficiunt; dum id, quod sibi pro- 
positum sit, inveniant. Itaque saepe in carmine, quae ornandi causa 
addita sunt a poeta, pulcra quidem et admiranda, ea facillime, si 

videtur, reiciunt. 

Quod attinetad Hildebrandtianam 6v\L\LSTqia.v ', ut vocabulo grae- 
co utar, in nullas esse strophas distribuendos Culicis versus, magis 
credibile mihi videtur, cum, si ii versus, quos strophis devinctos 
Hildebrandtius arbitretur , cum reliquis , quos ipse interiectos 
dicat , comparentur , nihil fere inter hos et illos interesse repe- 
riatur, neque si res metrica, quam quisque videre potest f neque 
si sententia spectetur, ut alio loco demonstrabimus. V. p. 35 sqq. 
Quod si negamus versiculos omnes liberos esse et solutos, ut in- 
tellegatur quomodo factum sit ut plus quam trecentos versus ne- 

Quae omnia vera visa sunt Hildebrandtio, cum is, per- 
multos Vergilianos versiculos persecutus, in sex tantum et 
nonaginta Culicis versibus praeter caesuram, quam vocant, 
semper Denkfiause, id est intervallum (cf. Cic. de orat. III. 
185.), ut in aliis Vergilii versibus, quos permultos quidem 
— non omnes tamen — persecutus erat, invenisset. (1). 



scio quis in hoc carmen interpolaret, id ponere debemus, quod dixe- 
rim poni non posse. Nam opus est statuere, eum qui extremam 
manum Culici imposuisset , qui quidem reliquis in rebus certos 
versus tantum imitatus esset, litterarum monumenta, quae, si non 
omnes, complures certe non ignorarent, minimi fecisse, neque sibi 
curae fuisse, ut ea, quae adderet, aequaliter et congruenter iis, quae 
tradita essent, responderet. Cf. etiam quae subtiliter disputavit 
Ellisius in « Ctassical Review » 1887. P« 2 75. 

Hoc loco non est praetereundum, plerosque doctos (Teuffel- 

LIUM, GUTLINGIUM, KLOUCEKIUM, SABBADINIUM, StAMPINIUM..,) US 

perpaucis non esse adsensos, qui Bucolica in stropha6 distribuenda 
censuissent. Quod si stropharum conformatio quaedam in iis car- 
minibus reperiri potest, ea tantummodo in cantibus alternis et can- 
tiienis fortasse reperkur. (Cf. Haag. De ratione strophica cartni- 
num bucolicorum Vergilii. Berl. 187S. p. 23.) Praeterea, etiam in 
Germania, nonnullis doctis viris haec coniectura displicuit; siqui- 
dem Schultzius haec sensit ( Wochenschrift fur Ktassiche Phito- 
togie, 1887. p. 752): » Hier haben wir eine architektonische sym- 
metrie, die wahrlich nichts zG wunschen ubrig lasst undjeden Ve- 
rehrer derartiger Kunststiicke entzuken wird. » Ceterum , Hild. 
ipse in dubio esse videtur, cum quaerit (p. 170) : « Ist der Culex 
das einzige uns erhaltene Beispiel so streng durchgefuhrter, archi- 

tektonischer Symmetrie ? Giebt es noch andere Gedichte , in 

denen sich eine so massenhafte Interpolation breit macht , wie in 
Culex ? » 

(1) Hic praetermittere non possumus quin magnopere laude- 
mus hunc doctum virum, qui, aetatem in litteris ducens, plurima 

Venio ad intervallum. 

Si v. 54 consideramus : « Haec (capella) suspensa rapit 
carpente cacumina morsu » , et hoc modo dividimus « Haec 
suspensa rapit || carpente cacumina morsu » et post « rapit », 
praeter caesuram, intervallum quoque invenimus. 

Quod si in reliqua versiculi parte, post caesuram, poetae 
maxima cogitatio reperitur (quod quidem in hexametro Ro- 
manorum saepissime evenit), non sequitur ut altera quies 
quaedam [intervallum] hoc loco fiat ; namque « carpente » 
ita arte cum « morsu » coniungitur, ut nec post « carpente » 
nec post « cacumina » cogitationis quies fieri possit. 

Hildebrandtius vero, cui « rapit carpente » (i) maxima 
videtur versiculi cogitatio, intervallum post « carpente > hoc 
modo ponit: 

Haec suspensa | rapit carpente || cacumina morsu. 

Non infitior equidem caesuram et intervallum posse 
interdum aliud alio loco versiculi esse (2) ; sed intervallum 



de re metrica cottidie, ut ita dicam , diligentissime persequatur. 
Haec sensit ille de hexametro latino : (p. 135.) 

« I. Der Hexameter, seiner Ausdehnung nach einem langeren 
Satze entsprechend, bedarf wie ein solcher logisch der Gliederung. 
Diese wird bewirkt durch das Intervall. » 

« II. Der Hexameter ist ein abgeschlossenes rhythmisches Ge- 
bilde und bedarf als solches der Einheit. Die rhythmische Einheit 
herzustellen ist Aufgabe der Caesur, welche das Auseinanderfallen 
der einzelnen Fiisse verhiitet. » 

(1) Iniuste is, ut reor, legit «lambente» pro «carpente* quod 
est in omnibus codicibus. 

(2) Rem ita semper se habere , ne Hild. quidem adfirmare 
ausus est (« Hat in der That jeder romische Hexameter eine logi- 
sche Pause, das Intervall?» p. 170); quamquam complures versu5 

plerumque idem esse atque caesuram, neminem puto esse, 
qui neget. 

Longum est hoc loco totum Hildebrandtianum Cu/icem, 
ut ita dicam, persequi ; quam ob rem prima tantum stropha 
adferetur, ut hoc appareat : nihil plerumque, ut in versu, 
quem supra consideravimus, in Culice interesse inter cae- 
suram et intervallum. 



Propulit e stabulis | ad pabula laeta capellas 
Pastor et excelsi montis | iuga summa petivit, 
Lurida qua patulos | velabant gramina colles. 
Iam silvis dumisque vacant, | iam vallibus abdunt 
Corpora, iamque omni celeres | e parte vagantes 
Scrupea desertas | haerebant ad cava rupes : 
Pendula proiectis carpuntur | et arbuta ramis 
Densaque virgultis | avide labrusca petuntur. 
Haec suspensa rapit | lambeiite cacumina morsu 
Vel salicis lentae | vel quae nova nascitur alnus, 
Haec teneras fruticum | sentes rimatur, at illa (1) 
Imminet inrigui | prostanti marginis undae. 



invenerat , ut « Cui non dictus Hylas | puer || et Latonia Delos » 
{Georg. III, 6). Ceterum quod attinet ad intervallum tum minimi 
est momenti , cum non semper uno eodemque loco haec cogita- 
tionis quies inveniri potest. Versiculum enim , quem supra me- 
moravimus, si audiendus est Muellerius (De re metr. poett. tatt, 
p. 182 seq.), qui existimavit versus (id est pedis) sectionem semper 
locutionis sectroni esse anteponendam, nos aliter legimus atque opi- 
natus est Hildebrandtius : « Cui non dictus Hilas | puer et | La- 
tonia Delos ». 

(1) Hic unus ex duodecim versiculis caesuram praebet inter- 
vallo dissimilem. 

Ceterum fere omnes, qui rem metricam in CuHce per- 
secuti sunt, in his Baurius (i) Eglius (2) Lederer (3), haud 
facite inveniri posse dixerunt dissimilitudines cum ceteris 
Vergilii carminibus (4) ; immo si audiendus est Lederer, 
qui dactylos et spondeos, cum in omnibus certis Vergilii 
carminibus tum etiam in Culice et Cirt, diligentissime 
persecutus est, Culicem Vergilio omnino tribuere debemus. 

2. Nunc de Ellisio (5) dicatur, qui haud disceptavit es- 
setne hoc carmen Vergilio tribuendum necne ; sed cum, 
apud Parthenium (6) miser amoris casus narraretur, qui 
in Epiro ptope Chaoniam et Thesprotiam accidisset, quique 
similis esset fabulae Agaves Thebanae ; cumque poeta in 
Culice de Agave eodem modo loqueretur, eaedemque re- 
giones viderentur illustratae ; haec, ut paucis complectar, 
coniectura assecutus est : esse carmen tribuendum 

a) aut Vergilio — - qui vel ex graeca sylloge quadam 
posteriori Parthenianae simili, vel ex ipsa Pharthenii narra- 
tione, vel ex alio fonte materiam sumere potuit ; 

b) aut nescio cui poetae qui, Thesprotiis locis co- 
gnitis, vel ad Octavium puerum, Apolloniae versantem, vel 
ad Octavium, Actiacum victorem, Culicem assentandi causa 
fortasse misit. 



(t) V. opus, quod supra nominavhnus ad p. 9. 

(2) Beitrag zur Erkl&rung der pseudovergilischen Gedichte 
Leipzig, 1896. 

(3) ht Vergil der Verfasser von « Culex » und « Ciris ». 
Wien. 1890. 

(4) Nihil dicam de iis, qui singillatim &iccIqzgiv, OvvccloKptfv, 
hiatum, productionem... persecuti sunt. Hos omnes sapienter ex- 
probravit Hild. (p. "13-17). V. praeterea Leo (p. 16). 

(5) A theory oftheCulex, in Classical Review \ 1896 p. 177-183. 

(6) itsQl iQoaux&v itafrrniaTCQv. XXXII. fin. 



— 21 — 



Quae contra has conclusiones obici possunt, acute de- 
monstravit I. Girius (i) vir latinis litteris doctissimus. Qui 
quidem ad eorum sententiam potius accessit, qui Culicem, 
cum Vergilio non tribuant, tamen antequam Lucanus Sta- 
tius Martialis ingenio florerent, scriptum esse putant. 

At excelsitas animi et magnitudo illius, quem quidem 
summum existimamus magistrum, concedat ut aliter sen- 
tiamus, et a Vergilio Culicem scriptum putemus. Vergilio 
enim — ut qui Cremonae et Mediolani graecis magistris 
usus esset, qui Philetae scripta de miseris amoribus , Eu- 
phorionis , Apollonii , multorum epica carmina fabularia 
fortasse cognovisset, quique magno ingenio praeditus na- 
tura esset — facile erat fabulas, inferos, Acherunta, Phle- 
gethontem , quamvis numquam Thesprotia loca vidisset 
(neque fortasse viditj quasi ante oculos versibus ponere. 
Quod autem Ellisius attulit , id veri simile tantum , non 
verum est ; neque ullum habemus gravissimum argumen- 
tum, quo Cichyrum eiusque dQVjibv fideliter in Culice il- 
lustrari, adfirmari possit, 

Quid autem de Octavio puero sentiremus iam supra 
diximus ad p. 13-14. Denique eo magis nostram sententiam 
tenemus, quod, iis omnibus expensis quae Girius complu- 
ribus Ellisianis coniecturis opposuit, illa tantummodo mi- 
nus gravia invenimus, quae opponi possint, si Culex Ver- 
gilio adiudicetur. 

Quam rem, ne longe abirem, demonstrandam non pu- 
tavi; si qui tamen velint, videant Girii disputationem, quam 
supra laudavi. 



(1) V. Classical Review. 1897 p. 1-7. Praeterea « Rassegna di 
antichita classica » Parte bibliog. Palermo 1897. 



IV. 



Restat ut nonnulla de rationibus, quae ad artem per- 
tinent, dicamus. 

At de his bene illo Romanorum proverbio praecipi- 
tur : quot homines, tot sententiae. Quam ob rem is, qui 
suum iudicium, idque intellegens subtile elegans, ad hanc 
disputationem adhibere volet, et perraro cum ceteris con- 
sentiet, et a vero fortasse abducetur. Iudicium est enim 
pulcritudinis iudex (neque tamen iudex semper certus), non 
arbiter veri : verum spectat tantum ad historiam, ad dis- 
serendi rationem et scientiam ; neque necesse est semper 
cum pulcritudine coniunctum inveniatur. 

Tamen, nostro quoque iudicio hoc loco nobis uti li- 
cebit. Ac primum quidem : nbnne Vergilium Culicis mate- 
ria decet? 

Constat uniuscuiusque hominis indolem quandam esse, 
cui non solum animi motus, sed ipsae etiam mentis cogi- 
tationes pareant. Hoc sane apparet in iis, qui litteras et 
artes liberales colunt, praecipue in poetis; qui, cum studiis 
suis obsequantur, ad haec non solum dicendi genus, verum 
etiam carminum argumenta naturali quadam vi saepe con- 
formant. Nunc si in Buco/iciset Georgicis cum argumentum, 
tum quam magnifice atque, ut ita dicam, divinitus id cele- 
bratum sit, considerabimus, fortasse longe a vero non abduce- 

mur adfirmantes Vergilium a parvulo agros, silvas, flumina 
miratum esse; simplicitatem morum, pastorum beatitudem, 
pulcritudinem gregis vehementer adamasse. Accedit quod 
Vergilius pueritiam in agris exegit; hos aetate progrediente 
semper amavit (i) — quandoquidem ibi eum videmus post 
Idus martias, anno XLIV a. Chr. n. — in hos animum sem- 
per intendit, ut praeclaris versibus docuit : 

Primus ego in patriam mecum, modo vita supersit, 
Aonio rediens deducam vertice Musas; 
Primus idumeas referam tibi, Mantua, palmas; 
Et viridi in campo templum de marmore ponam 
Propter aquam, tardis ingens ubi flexibus errat 
Mincius et tenera praetexit arundine ripas. (2) 

Praeterea si ea, quae Horatius (3) et Donatus (4) de 
Vergilio nobis tradiderunt, meminerimus; denique si poetae 
florem aetatis spectabimus, ut quae novis rebus cogitatione 
depictis, ineptiis, monstris maxime fuerit idonea; hoc prae- 
cipue de Culice putabimus : tantum abesse, ut in iis rebus 
aliquid repugnet ne Vergilium habeamus auctorem huius 
carminis, etiam complura persuadere, ut Culicem ipsi tri- 
buamus. 

Quid mirum, si argumentum poematis non est maximi 



(1) Georg. II, 198-200; 485-486. 

(2) Georg. III, 10-15). Vide etiam quae pulcherrima de Ver- 
gilio scripsit apud nos Carduccius (Per V inaugurazionc di un 
monumento a Virgilio in «Discorsi lettcrari e storici»— Bologna, 
MDCCCLXXXIX : p. 194 sqq.). 

(3) Sat. I. V. 39-42; ibd. VI. 54"55; ibd. X. 44"45- 

(4) Vita Verg. 11. 

ponderis ac momenti ? Num fuit Vergilius, cum Culicem 
scripsit, grandior factus ? Fuerit; at non desunt exempla 
clarorum poetarum, qui animum in parvas res intenderunt, 
cum graecae artes virile Romanorum ingenium ad efFcemina- 
tum quendam languorem inclinaverunt (i). 

Praeterea si veri simile est — ut supra demonstravi- 
mus— Vergilium misisse carmen ad Octavium, qui tunc vix 
undecimum annum ageret, ei eligendum fuit argumentum 
plenum delectationis, quo in amicitiam pueri, quam citis- 
sime, reciperetur. Et quisquam dubitabit, quin voluptas ex 
Culice non modo a pueris, sed etiam ab ipsis adulescenti- 
bus, percipi possit ? (2) 

Progrediamur : quid de dispositione rerum cogitan- 
dum est ? Nemo infitietur, poematis argumentum, scilicet 
parvum culicem, minime materiam ad ornatum poetae prae- 
bere potuisse. Quid igitur videndum fuit VergiHo, nisi ut 
digressionibus et argumentum augeret et — quod pluris in- 
tererat — legentes delectaret ? 

At nonnulli docti homines — qui quidem Culicem Ver- 
gilio tribuerunt — cum ea fere omnia, qnae a proposito di- 
grediuntur, aliena ab eodem carmine putassent, plurima in 
eo interiecta dixerunt. Itaque Hild. ab hac ratione pro- 
fectus, trecentos et duodeviginti versus in Culice falsos pu- 
tavit! 



(1) In iis Ovidius Halieutica mediocribus versibus persecutus 
est. Nec mirum est; nisi forte argumentum putamus versibus aptis- 
simum. Attamen apud Germanos, nullis vero firmis argumentis, 
de his Ovidianis reliquiis, quas Halicuticorum tenemus, ambigunt 
viri docti (V. praecipue Birtium, 1. s.); neque illud Horatii «Quan- 
doque » in memoriam, ut prudentes, revocant. 

(2) Equidem, et in ludis et in scholis, hoc potui animadver- 
w ere, cum vel legi vel narravi miseram culicis historiam. 

Hoc nimis esse violentum, non difficile puto demon- 
strare. Cur enim, ut exemplo utar, vv. 42-44 : 

Igneus aethereas iam sol penetrabat in arces 
Candidaque aurato quatiebat lumina curru, 
Crinibus et roseis tenebras aurora fugarat, 

quibus, post procemium, incipit Culicis argumentum, ha- 
bendi sunt interiecti ? Atque est haec temporis designatio 
in poematis ita cum Vergilio consentanea, ut, si totam Ae- 
?ietda persequamur, complura inveniamus exempla generis 
eiusdem. Ex iis unum tantum memoro : Aen. IV, 6-7 : 

Postera Phoebea lustrabat lampada terras, 
Humentemque aurora polo dimoverat umbram; 

in quo Vergilius duo caelestia ita coniungit, ut posterius 
priori antecedere appareat, cum hoc tempore imperfecto 
illud plus quam perfecto describat. 

Hildebrandtius tamen, qui in v. 42 legit « penetrarat », 
non esse versiculos 42-44 Vergilio tribuendos censuit (1). At 
primum omnium, licet « penetrabat » legere, ut est in co- 
dice Helmstadiensi, pro « penetrarat » quod fortasse librariis 
neglegentibus tribuendum est (cf. etiam quae disseruit Leo 
a d. P« 35 -36); ita vv. 42-44 et sententia et locutione simil- 
limi erunt Vergiliano exemplo, quod supra memoravimus. 



(1) P. 31 « Die Verse « Igneus aethereas iam sol penetrarat 
in arces et qs. » stammen schwerlich von Vergil wegen der Un- 
geschicklichkeit, welche zuerst das Aufsteigen der Sonne tiber den 
Horizont, dann erst das Verscheuchen der Finsternis durch Au- 
rora schildert. » 

Quod si quis « penetrarat » legere velit, idem exem- 
plum non minoris valebit ut hoc demonstretur : non alie- 
nam esse a Vergilio duorum, quae in rerum natura sunt, 
inversionem (i). 

Transgressio autem, quae est in versiculo 44, quaeque 
Hildebrandtium vehementer offendit, nobis non mira vi- 
detur, aut certe hic non magis mira quam in versiculo 52: 
In quo quidem, cum similem Hild. invenisset trangressio- 
nem, tantum afuit ut ea offenderetur, ut eam ipsam velut 
firmum argumentum adhibuerit, quo Vergilium Culicis fuisse 
auctorem, demonstraret (2). 



(1) Praeterea, si in iisdem versiculis coniunctiones tantummodo 
et verborum tempora considerantur, manifesto deprehenditur, poe- 
tae sententiam, quod attinet ad verborum quasi structuram, haud 
aliter hoc loco significari atque in hoc GeorgicorumXozo (IV. 425-427); 

• 

Iam rapidus torrens sitientes Sirius Indos 
Ardebat, caelo et medium sol igneus orbem 
Hauserat 

Hic enim * et » coniunctfone duae cogitationes coniunguntur, 
quarum altera (Iam rapidus torrens sitientes Sirius Indos Ardebat) 
potest cum priore Culicis conferri (Igneus aethereas iam sol pene- 
trabat in arces Candidaque aurato quatiebat lumina curru), altera 
(...caelo et medium sol igneus orbem- Hauserat) omnino posteriori 
Culicis respondet (Crinibus et roseis tenebras aurora fugarat). 
Quod potest quodammodo confirmare, Culicis versus 42-44 non 
tantum a genere scribendi Vergiliano discedere, quantum Hild. 
arbitratus sit; praesertim cum animadvertatur insequentem versi- 
culum carere « cum » coniunctione, ut saepe apud Vergilium ipsum 
(Cf. Aen. II, 801-804; V, 762-3...). 

(2) « Zwar hat das Hyperbaton des « et » v. 52 Bedenken erregt, 
aber grade diese Freiheit spricht fiir die Verfasserschaft des jungen 
Vergil, da sie sich an alexandrinische Vorbilder anschliesst. » (p. 48). 



- 17 - 

Denique quod obiciunt, pastorem in Culice, contra 
quam Vergilius ipse in Georgicis praeceperit (III, 324326 
Luciferi primo cum sidere frigida rura Carpamus, dum 
mane novum, dum gramina canent Et ros in tenera pe- 
cori gratissimus herba) montis iuga summa cum grege, 
orto iam sole, petere, quare vv. 42 44 Vergilio tribui non 
posse ; id, non magis quam superiores rationes, nos con- 
vincit. 

Ac primum omnium, si, ut supra diximus « penetra- 
bat » pro « penetrarat » est legendum, Georgicorum prae- 
ceptum optime convenit cum temporis designatione, quam 
in Ctdice invenimus. Namque, cum sol incipit in vias caeli 
ingredi — hoc enim significat imperfectum tempus « penetra- 
bat » — nondum vim habet auferendi roris. Sit •« penetrarat » 
legendum. At certo non meridiem, sed primas diei horas 
Vergilius describit; siquidem ipse serius versiculo 107 me- 
ridiem manifesto indicat: 

Iam medias operum partes evectus erat sol. 

Ceterum, quo quisque iunior est, eo minus diligens 
in morum ac vitae imitatione esse solet; quamobrem neque 
incredibile, neque mirum putamus, poetam aliquando erra- 
visse, priusquam, ita perfecte ut in Georgicis, naturam re- 
rum et ipsam veritatem descripsisset. Praeterea in Geor- 



Ceterum si Hildebr. omnes transgressiones generis eiusdem ani- 
madvertisset, non modo in Bucolicis, sed etiam in Georgicis et 
Aeneide, permultas invenisset, iis omnino consimiles, quae quidem 
initio possunt in Cu/ice audaciores videri. Cfr. ut exemplo utar, 
CuL 4, 12, 140, 153 cum Aen. VI 86, 137, 449, 548, 890. Ita cadit 
etiam quod Hildedr. 111 versiculo 12 vehementer exprobravit (p. 32). 

gicis, non in Culice est haec diligentia quasi repetenda; 
hic enim res exponuntur fictae, in quibus et poetae « quid- 
libet audendi semper fuit aequa potestas» et res rusticae 
tamquam alienae fuerunt ; illic praecepta rusticis conscri- 
buntur, in quibus propter hoc ipsum maxima cura poetae 
semper fuit adhibenda. 

Nunc pauca dicam de versibus ipsis, de numero poe- 
tice vincto, de verborum ordine, de latini sermonis inte- 
gritate, denique de genere scribendi. Quae omnia, non 
minus quam argumentum ipsum, nonnulli docti homines, 
qui nihil in Culice laudare voluerunt, conati sunt denigrare; 
contra alii hoc maxime existimandum censuerunt, versus 
esse elegantiores, quam qui rem tam parvi momenti celebra- 
rent; utrique hoc carmen omnino abiudicaverunt Vergilio. 

Quod attinet ad rem, iam sperare audemus, rationibus 
expositis (ad p. 13, 21 sqq.), eam, quamvis parvi momenti, 
a Vergilio adulescentulo non alienam videri posse ; quod 
ad versus, iam ex recentioribus complures, in his Hertz- 
bergius Eglius Lederer, cum et numerum et caesuram et 
incessum, ut ita dicam, consentanea cum posterioribus 
Vergilianis carminibus censuerunt, tum iis versibus maxi- 
mas tribuerunt laudes. 

Quibus in rebus quoniam iis doctis viris omnino ad- 
sentimur, ad eorum libros, ne longum fiat, studiosos re- 
mittimus. 

Qui autem vitiosi et reprehendendi loci saepe in Cu- 
lice reperiuntur, cum vel in verborum ordine, vel in locu- 
tionibus a latini sermonis integritate aliquantum distent, 
eorum maxima pars ut reor, omnino librariis, non poetae 
sunt tribuendi. Hic satis erit unum exemplum afferre : 

366 legitime cessit cui fracta potentia regis. 



Ita scribunt, ut scriptum est in omnibus fere codici- 
bus, Baehrensius , Leo , multi alii ; cum « facta » , quod 
tantummodo invenitur in Vaticano , nullam praebeat sen- 
tentiam. Si res est antiquissimis codicibus iudicanda, «fac- 
ta» scribere oportet; sed, quae sit vis vocis «legitime», 
haud facile intellegitur. Nam quod Leo adfirmavit, « legi- 
time » idem valere atque « iure » , id nullo exemplo pro- 
bavit; neque melius Scaliger « legitimi » Heinsius « finiti- 
mi » Ribbeckius « limitibus » restituendum existimantes , 
sententiam explanaverunt (i). 

At nostra memoria Ellisius , codice Corsinio usus — 
quem Romae inter codices Corsiniae bibliothecae , inve- 
nerat — optime hunc obscurum locum illustravit. 

Etenim, cum in eo codice ita v. 366 traditum inve- 
nisset: « Cui cessit lidithime facta potentia regis », eun- 
dem ita restituit : « Cui cessit Lydi timefacta potentia re- 
gis », scilicet : Porsenae, Etruscorum regis, quem populum 
ex fabulis accepimus ortum esse a Lydiis. 



(1) Quamquam post Hauptium permulti inveniuntur, qui Cu- 
licis verba hic atque illic explanare atque emendare conati sunt , 
in his memoria nostra Ellisius , vir singulari labore et industria , 
permulta tamen etiamnunc manent corrupta; quae quidem his die- 
bus apud Germanos Leo, codice Dembino tantummodo usus — re- 
liquis consulto remotis — fortasse satis explanata putavit. 

Equidem, cum nec Corsinium — quem primus Ellisius invenit 
(Cf. Journal of Philology 1887) quemque his diebus Romae J. B. 
Siragusa, doctissimus vir, cum Bembino ad meam utilitatem con- 
tulit, nec quemlibet Culicis codicem inspicere potuissem; cumque 
nimis intempestive hunc libellum edere debuissem; nolui quicquam 
experiri. Sed et Corsinium, et reliquos codices inspicere in 'animo 
habeo; quod cum fecero , Culicis verba pro viribus conabor per- 
sequi. 

Nos idem sentimus cum Ellisio , nisi quod pro « cui 
cessit » « cessit cui » legere malimus ; quae lectio cum in 
omnibus codicibus (Corsinio excepto) invenitur , tum est^ 
quae dicitur, difficilior. Nihil mirum si Corsinius codex 
« cui cessit » habet ; nam , cum pronomen relativum fere 
semper ante verbum inveniretur, nihil magis consentaneum 
esse poterat quam pro « cessit cui » « cui cessit » scribere. 

Denique quid de V.ergilianorum carminum imitatione, 
quam dicunt, cogitandum sit, videamus. 

Iam satis constat, cum aliquod carmen a poeta quo- 
dam ductum demonstrare velint , nihil nonnullos doctos 
praetermittere, dummodo quod sibi propositum sit demon- 
strare possint. Cuius rei permulta exempla inveniantur, si 
ii libri, qui sunt de litterarum historiis criticis , quos di- 
cunt, evolvantur. 

Ita Baurius (i) , singulis fere Culicis versibus mole- 
stissima diligentiae perversitate cum Vergilianis carminibus 
comparatis , conatus est demonstrare Culicem esse nescio 
cui poetae tribuendum , qui Vergilii carminibus indigne 
usus esset. 

At primum, quoniam plerumque duobus aut pluribus 
poetis contingit, ut argumenti similitudo interdum eadem 
verba ab iis postulet, ob id ipsum mirari non licebat, quae 
essent consimiles locutiones consimilesque cogitationes in 
Culice atque in Bucolicis vel Georgicis ; praesertim cum 
veri simile esset, ea ab uno eodemque poeta fluxisse. 

Deinde cavendum erat, ne in comparationem verba 



(i) Cf. in Jahrbucher fur Philologie und Pddagogic '93. a Ist 
der uns uberlieferte Culex ein Jugengedichte des Vergilius f » p. 
357 sqq. 

proferrentur, specie quidem similia, sed reapse vi et sen- 
tentia dissimilia. 

Praete*ea, quae causa est, cur illa tam vituperata 
consensio inter Culicem et reliqua Vergilii carmina idonea 
ad antiquitatis testimonia confirmanda nullo modo pute- 
mus? Atque ego, cum quaedam, Vergilianae orationi fere 
peculiaria, omnino non deesse in Culice animadvertissem, 
eo maiorem fidem esse veteribus testibus tribuendam exi- 
stimavi. Reperitur enim in Culice: 

a) ille Vergilianus dativus dvva(iixbg, (i) quem di- 
cunt, (cf. vv. 24, 52, 53, 102, 127, 151, 171, 187, 221, 
246...); 

b) illa ixavayoQa, qua saepissime usus est Vergilius 
in omnibus carminibus (cf. vv. 90-91; 124-5; ^ 2 - 1 ^^» *34- 
135, 217-218; 265-266, 275-276, 295-296, 348-349, 359- 
360...); 

c) notissima transgressio « et» coniunctionis (cf. vv. 4, 
12, 23, 37, 44, 52, 140, 153, 391); 

d) usus quidam participii futurfs (cf. 20, 38, 114; 
285 [auditura] cui respondet 287 [ducendam'] ut in Aen. 
IV 308 et 321; 338, 362, 381...); denique, ne longus sim, 
redundantia illa orationis, quam praecipue in Ae?iide repe- 
rimus (vv. 38 et 41, 50 et 54, 157-161, 213-214 et 258- 
2 59, 39i et 396). 



(1) Hunc casum in prioribus sex libris Aeneidos diligenter 
persecutus est apud nos Sabbadinius. Cf. Stitdi critici suWEneide. 
Lonigo 1889, p. 67 sqq. 

Quod ad discrepantiam pertinet inter Culicis materiam 
et artem, animadvertendum est Vergilium institutum esse 
ab Alexandrinis magistris, quorum esset inflatum aut de- 
clamatorium genus. Quod si poeta serius, eorum praeceptis 
relictis, usus est genere dicendi tam dilucido, tam nudo 
et recto, ut vix cum Culiciana oratione conferri possit, 
nihil aliud fecit, nisi quod est vi rorum clarorum; qui, ma- 
gno ingenio natura praediti, bonarum artium disciplinis 
sensim excoluntur, iudicium acuunt, ad summa et in omni 
genere perfecta et intendunt et perveniunt. 

Veri simile igitur nobis videtur, Vergilium adulescen- 
tulum, paene ex Alexandrinorum scholis egressum , non 
solum in vi et notione verborum interdum erravisse aut 
falsis usum esse locutionibus; sed etiam carmen, argumenti 
magnitudine carens, versibus nimio labore et arte expolitis, 
ut ita dicam, induxisse. 

Neque praetereundum est , aliquod Vergilii certum 
carmen, omnino hoc vitio immune non esse; quod, quo- 
niam alii iam perspexerunt, hic non ostendam (i). 
, Si qui autem (Hauptius, Birtius, Baurius....) Culicis 

genus scribendi longe alienum a Vergilio existimant, om- 
nino non desunt (Scaliger, Naekius , Hildebrandtius....) 
qui hanc discrepantiam non videant. Hildebrandtio ta- 
men, modo persimilem modo dissimilem a Vergiliana ora- 
ione Culicem existimanti, non semper adsentimur. 



(i) V. Cartault. iZtude sur les Bucotiques de Virgile. (Paris, 
1897; p. 47 sqq.). 

Quid interest, ut exemplo utar, inter vv. 48-57 (1) et 
vv. 69-78 (2)? Nonne Vergilium pariter sentimus, sive ca- 
pellarum sive pastorum mores describuntur ? 



(1) Iam silvis dumisque vagae, iam vallibus abdunt 
Corpora, iamque omni celeres e parte vagantes 
Tondebant tenero viridantia gramina morsu; 
Scrupea desertas haerebant ad cava rupes, 
Pendula proiectis carpuntur et arbuta ramis, 
Densaque virgultis avide labrusca petuntur; 

Haec suspensa rapit carpente cacumina morsu 
Vel salicis lentae vel quae nova nascitur alnus, 
Haec teneras fruticum sentes rimatur, at illa 
Imminet in rivi, praestantis imaginis, undam. 

(2) Saepe super tenero prosternit gramine corpus, 
Florida cum tellus, gemmantis picta per herbas, 
Vere notat dulci distincta coloribus arva; 
Atque illum, calamo laetum recinente palustri 
Otiaque invidia degentem et fraude remota 
Poltentemque sibi viridi cum pahnite lucens 
Tmolia pampineo subter coma velat amict* 

3 



V. 



Antequam illud « manum de tabula » dicimus, super- 
vacaneum nobis non videtur hoc loco ostendere, totum 
carmen, praeter versus 25-36, uni esse poetae tribuendum, 
etiam quod attinet ad rem , scilicet veri simile non esse 
ut plurimae interpolationes tempore progrediente in Culice 
factae sint. 

Vv. 1-41. 

Primus Heynius, cum nimis longum hoc exordium 
existimavisset, vv. 12, 4-7, 9-23, 33 interiectos dixerat; 
deinde Hildebrandtius, cum in iisdem versibus duo exor- 
dia, eaque inter se repugnantia vidisset, eos omnes reicien- 
dos censuit. 

Ego vero ut non infitior longum esse exordium, sic 
ab his doctis discedo, cum idem alienum a Vergilio exi- 
stimant, nisi forte ea repudianda sunt, quae inveniuntur 
in Buc. VIII 1 13, Georg. I 1-42, III 1-48. 

Quod autem attinet ad nimiam poetae modestiam, quae 
in decem prioribus versiculis apparet (1-10), duo Vergilii 
loci conferendi sunt (Buc. VI 1-8, VIII 6-13); in quibus, 
non aliter atque in Culice, poeta negat se esse idoneum 
ad maiora canenda. Neque quod Hildebr. obicit, duplex 
non unum esse exordium in vv. 1-4 1, maioris momenti 
nobis videtur. 

Namque versus 11-19 (... Phoebus erit nostri... carmi- 
nis auctor...) versibus 8-10 optime respondent ; ubi, cum 
pollicitus esset poeta, se, in amicitiam Octavii receptum, 
serius (fiosterius... loquetur) meliores versus facturum, iam 
Apollinem (graviore sono) quodammodo designat, auctorem 
posteriorum carminum. Nunc tantum Naides orat, ut, dum 
ipse agrestem Musam culturus sit, celebrent deum ludente 
chorea ; Palem autem invocat (20-23), id quod Vergilius 
facere solitus est (cf. Georg. III 1, 294...), ut ipse pasto- 
rum virtutes recte possit canere; denique Octavio, quem 
sanctum puerum appellat, bona optat omnia, non solum 
per totam vitam, sed etiam post mortem apud Elysium 

(24, 37-4i). 

Quod obicit Hildebr., illas «sancte», « sede pia » 
locutiones esse Christianas, ob id ipsum hos versus non 
posse tribui Vergilio, id satis grave mihi non videtur. 

Iam Hild. ipse (p. 33-34) concedit complura inveniri 
exempla apud veteres Romanos scriptores, quae pro «sancte» 
apposito dicant; sed hoc praecise negat piam sedem fuisse 
apud Elysium Romanorum, in qua optimi homines beata 
vita fruerentur (1). 

Nemo dubitat quin antiquissimis temporibus nihil apud 
Tartara interfuerit inter praemio et poena affectos homines, 
scilicet inter malam et piam sedem, ut recentiores dicunt; 
sed apud Homerum (Od. IV. 563 sqq) Elysium non in- 
fernis locis additum, sed in extremis terrae partibus citra 
Oceanum positum iam invenimus. 



(1) Unser Dichter stellt ihm nur einen Platz am Wohnsitze 
der Frommen in Aussicht..., d. h. im Elysium, in dasjaauchdie 
iibrigen Heroen kommen, und das ist christliche Anschauung. 
(P- 32). 



Serius vero Elysium cum Tartaro coniunctum est; non 
ita tamen ut nihil inter primum et secundum interesset, 
sed ut alter, qui sceleratorum esset sedes ac regio, alteri 
opponeretur, quod bonorum piorumque umbris domicilium 
praeberet. 

Quod cum iam factum esset Vergilii temporibus (i), 
nihil mirandum erat quod in Culice de « pia sede » esset 
mentio. 

Sed redeamus ad versus 11-19. Hos Hildebrandtius , 
non solum quod alterum exordium significarent, sed magis 
etiam quod versibus 4-8 Aetnae poematis essent similes, 
adulterinos existimavit; neque vidit, versus Aetnae ab his, 
quam hos ab illis fluxisse magis esse veri simile. 

Quod plane erit perspicuum, si cum alteris alteros 
comparabimus. 

Cul. 11 -19. 

Latonae magnique Iovis decus aurea proles, 
Phoebus erit nostri princeps et carminis auctor 
et recinente lyra fautor, sive educat illum 
Arna Chimaereo Xanthi perfusa liquore, 
seu decus Asteriae seu qua Parnasia rupes 
hinc atque hinc patula praepandit cornua fronte 
Castaliaeque sonans liquido pede labitur unda. 
quare, Pierii laticis decus, ite, sorores 
Naides, et celebrate deum ludente chorea. 



(1) Cf. Sabbadini — Studi critici , quae supra memoravi , 
p. 79 sqq. 

Aet. 4-8 (i). 

....dexter venias mihi, carminis auctor, 
seu te Xanthos habet seu Delos gratior illa 
sive tibi Rhodos est potior; tecumque faventes 
in nova Pierio properent a fonte sorores 
rura : per insolitum Phoebo duce tutius itur. 

Nonne enim apparet in Aetna ineptus poeta, qui, cum 
exemplum sequi conetur, alia fideliter exscribat (carminis 
auctor) alia prave imitetur (seu te Xanthos habet)? Nonne 
offendimur asperitate Aetnae versuum 4, 6, 8, ubi verba 
bisyllaba, quasi totidem singulti, numerum infringunt, prae- 
sertim si cum his Cuiicis versus comparemus, in quibus 
omnia verba ad sonum exquisita invenimus? Neque prae- 
tereundum est, corruptissimos esse hos versus in omnibus 
codicibus, siquidem, ut exemplo utar, vv. 5-6 ita scriptos 
invenimus : 

Seu te cynthus habet, seu Delos gracior illa, 
Seu tibi dodona est 

Sed nunc aliquid dicam de versibus 25-36, qui, multis 
de causis, adulterini mihi videntur. Quomodo enim Ver- 
gilius adulescentulus, cum hoc carmen ad Octavium puerum 
mittere vellet, eum appellaverit venerandum, minime intel- 
legimus. Neque melius videmus quae causa sit, cur ipse 
neget se neque fabulas neque facta versibus persecuturum, 
cum antea (vv. 1-7) poematis argumentum iam in exordio 
declaraverit. Praeterea audacissima transgressio « non » 



(1) Cf. Bahrens — Poetae latini minores p. 88. 



adverbii, quae est in versibus 26 et 30; mirus ille verbo 
rum ordo, qui vehementer offendit in versiculis 28 (Gi- 
ganteo sparsa est quae sanguine tellus) et 31-32 (Non per- 
fossus Athos nec magno vincula ponto Iacta meo quaerent 
iam sera volumine famam); haec, cum in reliquis versibus 
iam non inveniantur, veri simile est ab alio poeta, ut ita 
dicam, fluxisse, qui suam doctrinam ostendere voluisset. 
Atque , cum in Aetna antequam argumentum incipiat , 
eodem fere modo atque in Culice complura carmina me- 
morentur, in quibus fabulas persecuti sint poetae (cf. vv. 41- 
sqq.), hoc maxime suspicor (quid autem aliud licet nisi 
suspicari?): Ctdicis versus 25-36 ab eo ipso poeta inte- 
riectos esse, qui Aetnae esset auctor, quique, cum fortasse 
ignoraret quo anno Vergilius Culicem scripsisset, Octavium 
venerandum posset appellare. 

Ita facile intellegitur illud « venerande » de quo etiam- 
nunc docti homines magnopere disceptant inter se. 

Vv. 42-57- 

His versibus incipit narratio, quae ita est perfecta et 
iucunda, ut nihil in ea exprobari possit. Quam arcte enim 
vv. 42-44, quibus fit temporis designatio, cum insequentibus 
versiculis coniungantur, satis ostendisse videor (cfr. pag. 25 
sqq.); hic etiam dicam quibus rationibus versiculus 50, 
qui falsus habetur aut corruptus, mea quidem sententia 
exprobrari non possit. 

Duo enim sunt, quae tantopere in hoc versiculo doctis 
displiceant: et illud « viridantia gramina » nihil attinens, 
ut Hauptius arbitratur , ad « lurida... gramina » versiculi 
47, et illud « tondebant tenero... morsu » non capris, sed 
ovibus tantummodo, iudicio Hildebrandtii, convenicns. 

Sed liceat nonnulla iis doctis opponere. Quae sunt 
verba poematis ? 

propulit e stabulis ad pabula laeta capellas 
pastor et excelsi montis iuga summa petivit, 
lurida qua patulos velabant gramina colles. 
iam silvis dumisque vagae, iam vallibus abdunt 
corpora, iamque omni celeres e parte vagantes 
tondebant tenero viridantia gramina morsu. 

Num intellegendum est, cum pabula dicantur laeta, 
viridantium graminum mentionem esse repugnantem ? 

Quod autem attinet ad « lurida... gramina», scilicet 
ad ea « qualia in summis montium iugis sole torrida 
conspiciuntur » (i), poeta manifesto dicit ad ea non iam 
capellas, sed ipsum pastorem perrexisse. Neque vero in- 
cdrisulte. 

Namque omnes pastores, cum capras vel capellas pa- 
stUm agunt in montes, semper antecedunt apertioribus 
locis pergentes, ut et coniectus vitent lapidum ab altis 
montibus resilientium (mos est enim capellarum in mon- 
tibus, ut modo huc modo illuc circumsiliant), et totum 
gregem sub oculis tenere possint. 

Quare pastor huius poematis, solus « excelsi montis 
iuga summa petivit » (quod etiam confirmant vv. 48 sqq, 
quahdoquidem nec silvae nec valles in sumrnis montibus 
reperiuntur); capellae autem, ubi primum viridantia gra- 
mina invenerunt, huc atque illuc dilapsae sunt, ut iis 
vescerentur. 

Ne sit hoc verum; num omnes herbae, quae in natura 
sunt, pariter virescunt? Immo naturae historia docet earum, 



(1) Leo p. 36. 

alias esse annuas, alias diuturnas; has sub solis radiis 
diutius virescere, illas facilius flavescere ac torreri. 

Quamobrem, ut doctis adsentior existimantifflh torridas 
herbas facilius in montibus reperiri, ita ab iis longe dis- 

cedo , cum negant Culicis poetam viriditatis mentionem 
facere potiusse; nisi forte ubi salix et alnus procreantur 
(v. 55), ubi non est penuria aquarum (vv. 57, 105), virentes 
herbae omnino deesse possunt. 

Quid plura, si versibus 106, 109 ipse poeta etiam 
loquitur de viriditate? 

At aliud quoque obiecerunt. Quomodo, montanae ca- 
prae , ut quae cibum tantummodo decerpant, in Culice 
herbas tondent tenero morsu? Hoc certe non dixit Vergi- 
lius; qui, quoniam semper naturam rerum et ipsafti veri- 
tatem descripsit, hoc ovibus, non capris tribuisset. Haec 
Hildebrandtii fere. 

Equidem, quoniam capellas, non capras, poeta describit, 
(cf. vv. 45, 76, 104, 154), quae causa sit, cur illud « te- 
nero morsu » omnino falsum existimetur, haud facile in- 
tellego. Neque magis adsentior Hildebrandtio, cum is vo- 
cem tondendi idem significare atque caedendi vel radendi 
voces arbitratur (p. 45) ; siquidem apud Vergilium « ton- 
dere » alia plura significat (cf. [praeter Georg. I, 15; IV, 
137 ; Aen. III, 538, quos quidem locos Hildebrandtius iam 
memoravit] etiam Aen. VI, 598 : immortale iecur tondens 
(vultur) ; Aen. V, 556 : tonsa corona). 

Ceterum saepe caprae, praesertim cum in terris her- 
barum non sit magna copia — hoc et ipse vidi et plurimi 
pastores mihi confirmaverunt — non aliter ac oves pascun- 
tur ; neque firmum est argumentum, quo sit de v. 50 du- 
bitandum. 

Vv. 58-97. 

Ii, qui Culicem Vergilio adiudicant, alii aliis nixi ra- 
tionibus, hos versus adulterinos putant. 

Sunt TOim qui videant in iis permultas imitationes, 
cum praeclaros Georgicorum (II, 458-474) et Lucretii 
(II, 23-26) versus meminerint ; sunt qui putent veri si- 
111 ile non esse, ut poeta tam longe ab argumento sit di- 
gressus in pastorum laudibus canendis ; sunt denique qui, 
cum magnas arbitrentur esse curas, quae in capris pascendis 
poni debeant, omnino pugnantia reperiant ea quae de pa- 
storum beatitudine in Culice dicantur. 

Equidem quod ad imitationem attinet, si Culicis et 
Georgicorum versus comparo, quae causa sit, cur utrosque 
Vergilio non tribuam, omnino non video. Nonne veri si- 
mile est ut, quae poeta admodum adulescentulus, grandi- 
tate quadam verborum usus, quadraginta versibus dixisset, 
eadem, grandior factus, sim, licius atque elegantius septem- 
decim dicere potuerit ? Sed ne in re nota et pervulgata 
multus sim, ad illud venio, quod de Lucretianis imitatio- 
nibus recentiores cogitaverunt. 

Hoc quidem initio firmum argumentum videtur, quo 
adulteratio nullo modo possit impugnari ; sed idem, si an- 
antiquitatis testimonia diligenter persecuti erimus, haud 
facile maximi erit momenti. 

Constat enim M. Tullium Ciceronem, anno LIV a. 
Chr. n„ haec scripsisse Quinto fratri (2, 9, 3) : Lucretii 
poemata> ut scridis, ita sunt : etqs. 

Sitne his verbis cogitandum, Lucretium eo anno esse 
mortuum necne, non nostrum est demonstrare. 

Sed, quoniam satis non constat, utrum Quintus an 
Tullius Lucretianorum carminum fuerit emendator, veri si- 
mile mihi videtur, Tullium et Quintum potuisse Lucretii 

carmina legere in exemplaribus ex iis ductis, quae poeta 
vivus, ut etiam tum mos erat, suis amicis legenda tradi- 
disset. 

Cur mirum est etiam Vergilium, aliquod Lucretianum 
exemplar invenisse et imitatum esse ? praesertim cum ani- 
madvertatur, quod ad imitationem attinet, quam multa 
ipse a Lucretio sumpserit etiam in posterioribus carmi- 
nibus (i). 

Nunc ad illud venio, quod de pastorum curis in ca- 
pras Hildebrandtius cogitavit. Qui cum testimonium pro- 
tulisset pastoris cuiusdam (p. 49) miseram Baeticorum 
pastorum vitam narrantis, invenissetque in Georgicis non- 
nullos versus (III, 322 sqq.), quibus Vergilius ostendisset 
quae curae in capris alendis pastores ponere deberent, risit, 
quod in Culice furis laudes canerentur, censuitque versus 
58-92 nullo modo esse Vergilio adiudicandos. 

Sed is certe non vidit, quid Vergilius ipse sensisset 
de capris (Georg. III 316 sqq) : 

Atque ifisa y memores redetmt in tecta suosque 
ducunt, et gravido superant vix ubere limen. 
ergo omni studio glaciem ventosque nivales, 
quo minus est illis curae mortalis egestas, 
avertes 

neque diffisus est de pastore , suae ipsius vitae miseriam 
querente ; et tamen non ignorabat illud Vergilianum : O 



(1) Cf. Gell. I, 21, 7 : « non verba sola sed versus prope to- 
tos et locos quoque Lucretii plurimos ,sectatum esse Vergilium 
videmus ». 

fortunatos nimium, sua si bona norbit — Agricolas ! Quod 
cum poeta una cum reliquis agricolarum voluptatibus, post- 
quam eorum ingentes curas persecutus esset, animadver- 
tisset, noluit certe — quod quidem Hild. in Culice intel- 
legendum censuit — agricolas semper frui voluptatibus ad- 
firmare. 

Sed, ut ad Culicem redeamus, cur mirandum erat 
quod poeta, post suavissimam illam capellarum descriptio- 
nem in monte pascentium, pastoris condicioni tamquam in- 
videns, pastorum omnium beatitudinem suis versibus per- 
secutus esset ? 

Nemo est enim sua sorte contentus ; neque fortasse 
fuit Vergilius, qui, ex agris Mantuanis vix, ut ita dicam, 
reversus, frequentissima in urbe diversam vitam agere in- 
ciperet. 

Vv. 98-162. 

Ut illa omittam, quae apud nos nimis temere, ut reor, 
animadvertit Scaliger, horum versuum ordinem longe alio 
modo restituendum ratus, hoc loco tantummodo ostendam 
qua sententia vv. 98-103 recte cum antecedentibus coniun- 
gantur. Laudaverat antea poeta voluptates omnes, quibus 
homines frui possent ruri, beatumque pastorem appellaverat 
qui aemulus Ascraeo poetae, traduceret securam vitam. Nunc 
« talibus in studiis, ait (scilicet non aliter ac pastor iste, 
quem nuper laudavi) » baculo dum nixus apricas — Pastor 
agit curas (hoc loco vero redundantia illa orationis reperitur, 
quam a Vergilio non esse alienam supra diximus in p. 34), 
et dum non arte canora compacta solitum modulatur ha- 
rundine carmen (pastorem enim calamo recinente palustri 
(v. 72) aemulum Ascraeo poetae (v. 96) antea descripserat), 
tendit invectus radios Hyperionis ardor» etqs. Quid est, 
igitur, quod nos ofFendat in his versiculis ? 

Nihil sane, ut reor. At Ribbeckius, cum illud « ta- 
libus in studiis » non ad pastorem, sed ad capras perti- 
nens existimasset (i), vv. 98-103 post 57 traiciendos censuit. 

Quod, cum in nullis libris sit eiusmodi perturbationis 
indicium, nobis omnino non probatur. 

Itaque, ut Hildebrandtium quoque exprobramus, qui 
de versibus 98-103 idem senserit cum Ribbeckio — non 
ita tamen ut huius audacissimam traiectionem probaret, sed 
ut vv. 58-97, poematis sententiam iudicio eius involventes, 
existimaret adulterinos — sic argumentum invenimus, quo 
iidem versus 58-97 Vergilio adiudicemus. 

Sed haec hactenus ; nunc ad narrationem redeamus. 
Iam inflexerat sol cursum ad meridiem, et pastor capellas, 
ad aquam antea ductas, « cogebat in umbras ». Quas « ut 
procul aspexit luco residere virenti », « mitem concepit 
proiectus membra soporem ». 

Hic plerique docti, cum v. 109, quod attinet ad gram- 
maticam, non satis arte cum v. 154 coniungatur (versibus 
enim 1 10-153 lucus tantummodo diligenter describitur) et 
versiculum nulla de codicibus habita ratione emendave- 
runt (2), et totam luci descriptionem repudiaverunt. Et 
tamen non desunt exempla apud Vergilium, in quibus et 
avaxdXovfrov, quod dicunt grammatici — idque vel digres- 
sione quadam inter duas sententias interposita (Georg. IV 
67-70) vel nulla interposita digressione (Aen. VI 498-499) (3); 
et digressiones non aliter longae atque in Culice invenian- 



(1) Cf. Rheinisches Museum fiir Philologie. 1863, p. 102. 

(2) Baehrensius : Nec procul ipse exit luco residere virenti; 
Hildebrandtius : Haut procul ipse exit luco residere virenti. 

(3) Cf. Sabbadini : Studi critici p. 52. 

tur (Georg. I, 466-514, II 458-511; III, 242-283). Quare 
neque versiculum 109 restituendum, neque luci descriptio- 
nem reiciendam esse existimo. 

Vv. 163-201. 

His versibus « immanis vario maculatus corpore ser- 
pens » describitur ; qui, dum pastori dormienti insidiatur, 
sibi ipsi comparat mortem. 

Eum enim culex quidam aspicit, qui pastorem « mor- 
tem vitare monet per acumina ». Pastor tamen «prosilit 
furibundus et illum — Obtritum moxti mittit »; deinde ser- 
pentem conspicatur et interficit; « quem postquam zvdet cae~ 
sum languescere, sedet ». 

Quoniam omnes consentiunt, praecipuam hanc esse poe- 
matis partem, latius de his versibus non dicam. 

Vv. 202-384. 

Iamque advesperascit, « cum grege compulso pastor 
duplicantibus umbris — Vadit et in fessos requiem dare com- 
parat artus ». « Effigies ad eum culicis devenit », qui, ut 
sepulcrum possit impetrare, narrat quos cruciatus apud in- 
feros et oculis videat et ipse patiatur. 

Hae fere sunt versiculorum sententiae ; quid magis 
consentaneum ? 

At Hildebrandtius, cum non idem sensisset, com- 
plures interpolationes in Culice invenit. Equidem, quid sit, 
cur somnium pastoris is in Culice suo incluserit, narratio- 
nem culicis de itinere ad inferos reiecerit, nullo modo in- 
tellegere possum. Praesertim cum is adfirmet, octo strophas, 
in quas ipse hoc carmen restituerit, Donatianae narrationi 
tamquam ad litteram respondere (p. 84 sq.). 

Haec enim sunt apud Donatum : « Pastor fatigatus 
aestu, cum sub arbore obdormisset et serpens ad illum pro- 
reperet, e paludc ctilex provolavit } atque inter duo tempora 



aculenm fixit pastori. at ille continuo culicem contrivit et 
visum serfientcm i?iteremit, sepulcrum culici statuit ac dt- 
stichon fecit : Parve cu/ex, etqs. ». De pastoris somnio ne 
unum quidem verbum. 

Haud ambigam sitne pastoris somnium maxima poe- 
matis cogitatio, necne (mirum quantum de hac re viri docti 
inter se disceptant, cum descensum ad inferos alteri [Teuf- 
felius] partem carminis peaecipuam dicant ; alteri [Baurius] 
et descensum et preces ipsas, quibus culex sibi sepulcrum 
roget, omnino noxia argumento existiment); sed de Do- 
nati praetermissione haec sentio : aut totum somnium, id 
est et preces et descensum, aut de eo nihil omnino nobis 
tribuendum esse Vergilio. 

Quod obicit Hildebr., ex Martialis versiculo, « qui 
modo vix culicem fleverat ore rudi », preces tantummodo 
apparere, id non possum adduci ut credam. Quin etiam — 
si vcri simile est id, quod Hildebr. ipse, sibi contra di- 
cens, dc Donatiana brevitate (i) coniectura assecutus est — 
magis conscntaneum puto Martialis vocem flendi haec si- 
gnificare : descensum ad Tartarum eiusque immanes poenas 
a Culice flebili vocc esse narrata, quo facilius pastoris 
pietatem in sc excitaret. 

Leo tamen (p. 71-72), cum pastor sepulcrum post 



(1) Donat, dem es auf Kiirze ankam, durfte diese Einzelheit 
um so eher unbeachtet lassen , als der Kern der Handlung auch 
ohne diesen Zug hinreichend gekcnnzeichnet war (p. 85). Quod 
attinet ad Donati praetermissionem, duobus causis haec mihi orta 
videtur : aut quod Donatus narrationis Suetonianae summam fe- 
cerit, aut quod ipsi, Vergilii vita amplissime exposita maximisque 
operibus diligenter expensis, plura de Culice, sicut de carmine parvi 
momenti, dicere supervacaneum visum sit. 

somnium statuisset, neque hoc culex ex interfectore ma- 
nifesto petiisset, in hanc sententiam se adduxit, ut inferorum 
descriptionem « poetam Romanum argumento inseruisse, 
multa doctrinae supellectile undique congesta » putaret. Quo 
labore obrutus, ut ait Leo, rem principalem adferre obli- 
tus est. 

Quod nemini fortasse probabitur, qui illud « existat 
par officium », quibus verbis culex ingratum pastoris ani- 
mum reprehendit, cum versiculis 414-5 comparaverit : 

Parve culex, pecudum custos tibi tale merenti 
Funeris officium vitae pro munere reddit. 

Nisi forte quae verba culicis monumento pastor in- 
scripsit, ea nullo modo videntur versiculo 231 posse re- 
spondere. Ceterum, cum veri simile sit — ut hoc ipso loco 
ostendam — Culicis poetam Homericam inferorum descrip- 
tionem imitatum esse, Elpenorisque verba culicis sint si- 
milia (ci. Cul. 230-231 modo sit grata voluntas, Existat par 
officium... cum Od. XI. 71-73: ev&a G* STCSita^ &va%, xi- 
Xopai iLvifiGaGfrai i^telo. Mtf /i axXavxov aftaicxov Ifov oxi&sv 

xaxaXslicsiv NoGyiGftels, ) poterat poeta sepulcri men- 

tionem supervacaneam fortasse putare. Nunc quid de Homeri 
imitatione cogitandum sit videamus. Si inferorum descrip- 
tiones, quae sunt in Odyssea in Culice in Aeneide, inter se 
comparantur, Culicem propius ad Odysseam quam ad Aencida 
accedere reperitur. 

Namque apud Homerum (568) non aliter atque in 
Culicis auctore (374) Minoem videmus Tartarorum iudicem, 
ubi Aloidae Tityus Tantalus Sisyphus notissimis suppliciis 
excruciantur (Od. 568-600, Cul. 231-257, 372-378); apud 
utrumque poetam in Elysio clarissimae mulieres a Proser- 

pina compelluntur (Od. 226, Cul. 261), heroes cum nullis 
infernis diis comitantur (Od. 387-567, Cul. 295-371). Prae- 
terea si nonnulli loci utriusque poetae comparantur (Cul. 
230-1, Od. 71-3; CuL 231-2, Od. 14-15; Cul. 234-6, Od. 
307 sqq. ; CuL 237-8, Od. 5769 ; Cul. 240-2, Od. 582-6; 
Cul. 243-4, Od. 593-4) ex his nonne Vergilius adulescentulus 
apparet, qui Homeri studiosissimus, utserius Aeneide osten- 
dit, cum arte etiam tunc caruisset, qua optimi scriptores 
aliquod exemplar quidom imitantes novum opus perfectum 
perficerent, Homerum nimis fideliter imitatus sit? Quod si 
Culiciana narratio, quae ad Eurydicen attinet, clarissimis 
Georgicorum versibus (IV, 453527) haud dissimilis videtur, 
nullo modo, ut reor, mirandum est. 

Vergilium enim finxerat ipsa natura ad id genus, quo 
perturbantur animi et concitantur ; itaque praeter cetera ea 
in Culice probantur, in quibus sensus animi motusque do- 
minantur. Denique quod attinet ad heroum descriptionem 
(vv. 295-371) in qua tamquam epicum scribendi genus poeta 
persecutum apparet, neque poetae aetas obliviscenda est, ut 
quae varia litterarum genera experiri conetur, neque verba 
ipsius poetae (Buc. VI. 3-5) : 

Prima Syracosio dignata est ludere versu 
nostra, nec erubuit silvas habitare, Thalia. 
cum canerem reges et proelia, Cynthius aurem . 
vellit et admonuit : « Pastorem, Tityre, pingues 
pascere oportet oves, deductum dicere carmen ». 

Invenit quidem poeta, grandior factus, quod genus sibi 
maxime esset idoneum, scripsitque poema, quo nullum est 
in Romanis litteris perfectius opus. Neque inferorum de- 
scriptio, quae in Aeneide invenitur, cum Culiciana conferri 

licet. VergiKus enim, cum ad summa et in omni generi 
perfecta pervenisset, Homerum, quen» quidem magistrum 
saepissime secutus est, noluit tamen fideliter seroper rmitari; 
quare inferna loca ita descripsit, ut m iis praecepta philo- 
sopfoiae eius aetatis cum vetustissima fide coniuncta vide- 
rentur. 

Idem Averna in quattuor partes distoribuit ; quarum 
unam Minos incolit, custos eorum qui praematura morte 
absumpti sint ; secundam, id est Tartara, Rhadamantus, 
qui Aloidas, Tityum, Ixiona om-nesque sceleratos hotmnes 
severe iudicat ; teirtiam Orpheus una cunr clafissimis he- 
roibua ; quartam ii, quorum animae post diiifaj-niaiti quan- 
dam expiationem, iix. terram sint reditutfae. 

Tannen, ut diversissima est distrifeuflio, ita> et homines 
et cruciatus omnimo simillimi (i), nisi quod in heJtouan 



(i) Hoc loco liceat nonnulla adiungere iis permultis, quae de 
versiculo 602 (Aen. VI) docti homines cogitaverunt. Si, ut mihi 
persuasum est, Vergilius adulescentulus Culicem scripsit, quem 
habemus ; quoniam et ih Culice et in Aeneide Homerica inferorum 
descriptione tamquam exemplari poetam usum esse apparet; veri 
simile est Aeneidos versus 602-607 non ad « Ixiona Pirithoumque » 
sed ad Tantalum pertinere. Namque, ut apud Homerum (576-600) 
invenitwr (ne displiceat haec repetitio) Tityus, ouiduo vultures iecur 
corrodunt ; Tantalus , siti excruciatus , cuius manus pulcherrimi 
quidem fructus effugiunt ; Sisyphus, qui ingens saxum in summum 
montem revolvere conatur ; ita et in Culice (237-244) Tityus « iacet 
alitis esca», Tantalus « gutturis arenti... sensu » excruciatur, Si- 
syphus «saxum... adverso... monte revolvit», et in Aeneide (595-617) 
Tityus, cui « immanis voltur... immortale iecur » rostro tondet, 
Tantalus (nisi omnia me fallunt) quem « iuriarum maxima... prohi- 
bet contingere mensas », Sisyphus , qui « saxum ingens volvit » 
haud longe aliter memorantur. Sed mitto hoc: illud quaero sitne 
veri simile (namque « quos super » versiculi 6oa> ad Ioiona» Pirir 

4 

mentione complures viri inveniantur, quos poeta, ut Iuliam 
gentem in maius extolleret, recte ac merito celebravit. 

Vv. 385-414. 

Pastor somno solutus monumentum culici erigit, per- 
multis floribus exornat, posteritati tradit duobus versibus 
inscriptis. 

Horum versuum, quibus poema finitur, complures, prae- 
cipue 398-410, id est florum enumeratio, adulterini habiti 
sunt. Equidem, ne longus sim, memorabo tantummodo vo- 
lumen octavum et ultimum eius editionis, quam de om- 
nibus Vergilii operibus diligenter recensuit et emendavit 
N. E. Lemaire. Ubi cum omnes plantae apud Vergilium 
memoratae inveniantur, non raro Vergilium complurium 
florum mentionem uno eodemque loco fecisse satis ap- 
paret. 

Ut eorum quae diximus summam faciamus, cum de 
singulis Culicis partibus alias aliis bene, sententia nostra, 
respondere, nonnulla tantummodo in versibus 25-36 a re- 
liquis dissona esse putavissemus , hos versus adulterinos 



thoumque nonnulli viri docti pertinere existimant) Vergilium, quem 
non infitior vetustissimas fabulas libertate quadam saepe persecutum 
esse, ad eam audaciam pervenisse ut Tantali poenam, quaeinpro- 
verbii consuetudinem venerat, Ixioni Pirithooque tribueret, prae- 
sertim cum nullum sit dubium quin ipse Ixionis poenam versi- 
culo 616 («saxum ingens volvunt alii ») manifesto memoret (cfr. 
Georg. III 38-39; IV 484). Quae cum Sabbadinius iam pridem 
animadvertisset, coniecturam proponens non omnino improbabilem 
(« quoive per atra » cf. Studi critici p. 23-24) quae causa sit cur 
ipse in illa Aeneidos editione, quam apud Loescherium anno 
M.DCCC.XCVIII. protulit, de sua sententia decesserit (p. XXXVI) 
omnino non video. 

diximus, uni eidemque poetae reliquum carmen tribuimus. 
Quod, cum et antiquitatis testimonia ad confirmandum mul- 
tum valerent, et doctorum argumenta ad impugnandum 
nobis minime idonea viderentur, veri simile esse existima- 
vimus Vergilium ipsum scripsisse. 

